জ্যামাইকা প্রিমিয়ার লিগ
জ্যামাইকা প্রিমিয়ার লিগ (পূর্বতন: ন্যাশনাল প্রিমিয়ার লিগ) হল জ্যামাইকার পুরুষদের পেশাদার ক্লাব ফুটবলের সর্বোচ্চ স্তর। স্পনসরজনিত কারণে এটি রে অ্যান্ড নেফিউ জেপিএল নামে পরিচিত। এটি জ্যামাইকা ফুটবল ফেডারেশন কর্তৃক পরিচালিত হয়। বর্তমানে ১৪টি দল লিগে শিরোপার জন্য প্রতিদ্বন্দ্বিতা করে। বেশিরভাগ খেলা রবিবার দুপুরে বা সোমবার রাতে অনুষ্ঠিত হয়ে থাকে। বর্তমানে লিগটি ক্যারিবীয় অঞ্চলের শ্রেষ্ঠ ক্লাব লিগ এবং উত্তর আমেরিকার ১০ম শ্রেষ্ঠ ক্লাব লিগের মর্যাদাপ্রাপ্ত।